Ogaden News Agency (ONA) – Ciidanka Wadnaiga Xoreynta Ogadenya (CWXO) oo dagaalo uu la galay cadawga ku gaadhsiiyay khasaare laxaadleh.\nCiidanka Wadnaiga Xoreynta Ogadenya (CWXO) oo dagaalo uu la galay cadawga ku gaadhsiiyay khasaare laxaadleh.\nXarunta dhexe ee JWXO warbixintii ugu dambaysay ee wakaaladda ONA ay soo gaadhsiiyaan ayay ku sheegeen in weeraro uu Ciidanka Waddaniga Xorayntta Ogaadeenya ku qaaday fadhiisimo kala duwan oo uu cadawgu ku leeyahaya dalka Ogaadeenya ayaa waxa uu ku gaadhsiiyay khasaare kala duwan oo isgu jira naf iyo hanti.\nWeeraradan oo intooda badan ahaa kuwo loo qorsheeyay inay u fulaan si kooban islamrkaana loogu talagalay in cadawga waxyeelo iyo cabsi galinba loogu gaysto ayaa u dhacay habkii loo qorsheeyay. Dagaaladaas oy ciidanka jabhadu ku hanteen guulo ayaa waxay u kala dhaceen sidan;\n– 5/3/12 Dagaal ka dhacay Hora-qaliifo oo ka tirsan deegaanka Qabri –bayax waxaa ciidanka cadawga lagaga dilay 3 askari 5 kalana waa lagaga dhaawacy,isla galinkii dabe ee maalintaa ayaa dib loogu qaaday weerar ciidamada cadawga lamana oga khasaaraha dhabta ah ee soo gaadhay\n– 9/3/12 Dagaal ka dhacay Qorra oo ka tirsan degmada Dhanaan waxaa ciidanka cadawga lagaga dilay 3 askari 5 kale\n– 12/3/12 Dagaal ka dhacay Booraanka oo ka tirsan degmada Iimayda-bari waxaa ciidanka cadawga lagaga 6 askari waxaana lagaga dhaawacay 5 kale\n– 13/3/12 Dagaal ka dhacay Wayla-laguxidh waxaa ciidanka cadawga lagaga dilay 2 askari waxaana lagaga dhaawacay 3 kale, isla taariikhdaa dagaal ka dhacay Mataanalay oo ka tirsan degmada Qabri bayax waxaa ciidanka cadaewga lagaga dilay 1,askari 2 kala waa lagaga dhaawacay.\n– 14/3/12 Dagaal ka dhacay Gooray oo ka tirsan Qabri-bayax waxaa ciidanka cadawga lagaga dilay 9 askari waxaana lagaga dhaawacay tiro kale, isla taariikhdaa waxaa dagaal habeenimo lagu qaaday tuulada dalaad oo ka tirsan degmada qabri dahar lamina xaqiijin khasaaraha rasmiga ah ee soo gaadhay cadawga .\n– 15/3/12 Dagaal ka dhacay B idhiiqa oo ka tirsan Baabili waxaa ciidanka cadawga lagaga dilay 2 askari waxaana lagaga dhaawaca 1 kale .\n– 16/3/12 Dagaal ka dhacay Dusmo oo ka tirsan degmada aware waxaa ciidanka cadawga lagaga dilay 2 askari 3 kalena waa lagaga dhawaacay\n– 17/3/12 Dagaal ka dhacay Sanka-dhane oo ahaa dhabagal waxaa ciidanka cadawga lagaga dilay 6 askari 7 waxaana lagaga dhaawacay. Isla taariikhdaa waxaa dagaal ka dhacay Xaaxi oo ka tirsan Aware waxaa ciidanka cadawga lagaga dilay 2 askari waxaana lagaga dhawacay 3 askari, waxaana mir loo gaystay ceel xaar degmada Baabili,lamana oga khasaaraha ka dhashay mirtaas.\n– 18/3/12 Dagaal ka dhacay Ceel-madigaan oo ka tirsan Baabili waxaa ciidanka cadawga lagaga dilay 3 askari 5 kalena waa looga dhaawacay, isla taariikhda meesha loo yaqaan Horate oo isla Baabili ka tirsan dagaal ka dhacay waxaa ciidanka cadawga lagaga dilay 2 askari ,tiro kalena waa lagaga dhaawacay\n– 20/2/12 Dagaal ka dhacay Hog-dugaag oo ka tirsan wardheer waxaa ciidanka cadawga lagaga dilay 1 askari waxaana lagaga dhaawacay 2 kale\n– 25/2/12 Kamiin loo galay kolanyo gaadiid oo maraysay duleedka magaalada wardheer waxaa ciidanka cadawga lagaga gubay hal baabuur iyo dhamaan ciidankii saraa\nDhinaca kale waxaa jira dhibaatooyin ay sidii dhaqanka u ahaa cadawga marka lagaga taagroonaado goobta dagaalka uu dadka shacabka ah kaga aargoosto. Dhibaatooyin oo isugu jira xadhig, jidhdil, kufsi iwm ayaa meela kala duwan ay Ciidamada cadawgu ay dad shacab ah ugu gaysteen kuwaasoo aan warbixnada dambe ku soo qaadan doono.


Daawo Oo Hana Qoslin! Goolkii Mohamed Ee Layaabka Lahaa Ee Uu Chelsea Ka Dhigayay Iyo Isbarbar Dhiga Mid Uu Isku Dayay Waqtigiisii Blues Uu Joogay. - GOOL24.NET\nDaawo Oo Hana Qoslin! Goolkii Mohamed Ee Layaabka Lahaa Ee Uu Chelsea Ka Dhigayay Iyo Isbarbar Dhiga Mid Uu Isku Dayay Waqtigiisii Blues Uu Joogay.\nMohamed Salah ayaa beeniyay isla markaana meesha ka saaray in uu yahay ciyaartoy ah layaab hal xili ciyaareed isaga oo xili ciyaareedkiisii labaad ee Liverpool wacdaro cusub dhigaya. Mohamed Salah waxa uu haddaba ka mid yahay ciyaartoyda ugu gool dhalinta badan Premier league wuxuuna u tartamayaa in uu difaacdo kabta dahabka ah ee Premier league.\nMohamed Salah ayaa gool cajiib ah oo ka mid ah tartamayaasha goolka sanadka ee Premier league waxa uu ka dhaliyay kooxdiisii hore ee Chelsea kulankii xalay ee Anfield kaas oo rajadii soo laabasho ee Blues si buuxda u burburiyay.\nLaakiin aduunyadu waa taariikh, waqtigan la joogo ma jiro wax qarsoomayaa waxaana jira dad xusuustoodu fiican tahay isla markaana haya cadaymo hore u dhacay oo waqtiyada la joogo barbar dhiga xog ama muuqaalo hore marka uu yimaado wax la mid ahi.\nWaxaa soo baxay muuqaal qosol badan isla markaana uu Mohamed Salah iskugu dayay in uu ku dhaliyo goolkii xalay oo kale laakiin markaas waxa uu ahaa ciyaartoy ka tirsanaa kooxda Chelsea ee uu xalay goolka layaabka leh ka dhaliyay.\nMohamed Salah-xii Chelsea waxa uu qaatay magaca Flop ama fashil halka uu hadda ka mid yahay ciyaartoyda Liverpool iyo Premier league ugu fiican, waana farqiga u dhexeeya isku dayga qosolka leh ee aanu halkan idiinku hayno iyo goolka uu xalay dhaliyay.\nMohamed Salah ayaa bishii October 28,2014 kii waxa uu u ciyaarayay kooxda Chelsea kulankii Strawberry Town wuxuuna isku dayay in uu darbo kala soo galo dhinaca midig isla markaana uu qaabkii xalay oo kale uu kubbada uga darbeeyo meel 20 yards goolka u jirtay.\nLaakiin Salah ayaa kubbada soo xeegayn kari waayay wuxuuna halkii uu goola kaga tuurayay arkay kubbada oo tuuska ama gacan tuurasho u baxday. Alla maxay xaaladahuhu isbadaleen!. Xalayna waxa uu darbadiisa ka tuuray 30 yards ama wax la mid ah wuxuuna ku dhaliyay goolka wali haysta saxaafada aduunka.\nMarka hore daawo wixii uu Mohamed Salah ka sameeyay kulankii Chelsea iyo Strawberry Town ee sanadkii 2014 kii:\nMohamed Salah cuts inside and tries his luck from 20 yards out… and it’s a throw in for Shrewsbury. Not so shrewd.\nStrawberry Town – Chelsea FC\nLaakiin Mohamed Salah ma aha kan hore balse halkan ka daawo muuqaalka goolkii uu xalay ka dhaliyay Chelsea ee ka midka ah goolasha xili ciyaareedkan ugu fiican Premier league.\nI’ve watched this at least 30 times – Salah you beauty 👏 #LIVCHE pic.twitter.com/OGIYLoUBRb\n— Ben Rogers (@BenRogers223) April 14, 2019\nWaxay labadan dhacdo si cad u muujinayaan horumarka uu xidiga reer Masar ciyaartiisa ka sameeyay tan iyo markii uu Liverpool soo gaadhay oo uu noqday mid gabi ahaanba khilaafsan xidigii uu Chelsea ku soo ahaa.


Dowladda Urdun Oo ballanqaaday iney fureyso Xuduuda ay la wadaagto Suuriya. – Radio Alfurqaan | Xarunta Wararka Sugan\nDowladda Urdun Oo ballanqaaday iney fureyso Xuduuda ay la wadaagto Suuriya.\nOn Jul 4, 2018 171 0\nIyadoo dowladda Urdun ay horay u sheegtay iney gebi ahaanba xirtay xuduud beenaatka ay la wadaagto dalka Suuriya ayaa hadda waxay muujisay iney isku dayayso iney furto xuduuda.\nAfhayeenad u hadashey dowladda Urdun oo lagu magacaabo Jumaana Quneymaat ayaa shaaca ka qaaday in maanta oo Arbaco ah ay furi doonaan saddexda marin ee la isaga gudbo xuduuda Urdun iyo Suuriya.\nFuritaanka Xuduuda waxay sheegtay xukuumadda Urdun in ujeedkiisu yahay keliya in gargaarka banii aadamnimo uu gaaro dadka kasoo barakacay dagaallada iyo duqeymaha ka socoda koonfurta Suuriya ee jooga xuduud beenaatka Urdun iyo Suuriya.\nAfhayeenada u hadashey Urdun waxay shaaca ka qaaday in sii furnaanshaha marinada saddexda ah ay ku xirantahay isbedellada koonfurta Suuriya ka yimaada, waxaana muuqata in dowladda Urdun weli aysan si buuxda ugu qanacsaneyn furitaanka xuduud beenaatka.\nFuritaanka Xuduuda ayaa yimid kagadaal markii Afhayeen u hadlay Qaramada Midoobay uu ka codsaday Urdun iney furto xuduuda, si kaalmooyinka iyo gurmadka banii aadamnimo loo gaarsiiyo dadka dhibaateysan.\nDhanka kale waxaa dib u furmay wadahadallo u dhexeeya mucaaradka Suuriya ee ka dagaallamaya Koonfurta dalkaas iyo dowladda Ruushka, wadahadalladaas oo maalmihii lasoo dhaafay lagu kala tagay.\nDowladda Urdun ayaa dhex-dhexaadiye ka ah wadahadallada Mucaaradka iyo Ruushka, waxaana wafdi ka socoda Mucaaradka uu joogaa wadankaasi Urdun.\nDuqeymaha iyo dagaallada ayaa weli ka socoda magaalooyin kala duwan oo katirsan gobolka Darcaa, waxaana dadka barakacay cadadooda lagu qiyaasayaa inkabadan 300 oo kun oo ruux.


Somaliland: Cali-Guray Oo Madaxweynaha Ugu Baaqay Inuu Kala Diro Wasiirradiisa, Walaacna Ka Muujiyey Guddiga Qaadhaan-ururinta 18 May - Wargane News\nHome Somali News Somaliland: Cali-Guray Oo Madaxweynaha Ugu Baaqay Inuu Kala Diro Wasiirradiisa, Walaacna Ka...\nCali Maxamed Yuusuf (Cali-Guray) oo wakhtigan ka tirsan Xisbi-xaakimka Kulmiye, ayaa Madaxweynaha Somaliland Axmed-Siilaanyo ugu baaqay in uu kala diro Golaha Wasiirrada Xukuumaddiisa ee Tiradoodu Toddobaatanaadka gaadhay, kuwaas oo uu ku eedeeyey inay masuul ka yihiin Sicir-bararka iyo qiimaha Sarrifka Doollarka ee Cirka isku shareeray.\nWaxa uu Cali-Guray sheegay in Xukuumadda laga rabo siyaasad dhab ah oo aan been-been iyo malo-awaal ku dhisnayn. Waxa uu Cali-Guray ka digay Guddiga Qaadhaan-ururinta 18 May ee uu Madaxweyne Siilaanyo magacaabay oo uu ku tilmaamay inaanay qorshe cad oo lacagtaas lagu ururiyo ahayn, balse ay tahay in lacag laga macaasho iyo daba-goosigii ugu dambeeyey ee Lacag-urursi.\n“Meesha Lixdan Wasiir ee Nin waliba wax doonayaa ee intaas oo Hay’adood oo Been ah oo waxay Ummadda u qabtaan jirin soo maaha dawladdu inay is-yarayso? Maanta Madaxweynuhu Musharrax maaha, hadduu yidhaahdo waar Saddexda Xisbi kala gala oo nin waloowbay kii hadhaw Wasiir kaa dhigaya raac oo uu 12 Qof oo Farsamo yidhaa waa Wasiirro oo uu innoo soo reebo, Sicir-bararkaa waxbaa laga qaban karayaa. Haddaanay iyagu dhinacoodii tallaabo qaadayn oo wixii iyaga khuseeya daynaysanayaan, hadhawna eedda saarayaan Ninka Miskiinka ah ee Baayac-mushtariga ah, Ganacsatadu way sheegeen waxa keenaya inay Muceeshaddu qaali noqoto qiimo-dhaca Shilinka Somaliland.” Sidaa ayuu yidhi Cali-Guray.\nSiyaasi Cali-Guray waxa uu Walaac ka muujiyey Kalsoonida lagu qabi-karo Guddiga qaadhaan-ururinta Abaaraha ee 18 May Madaxweyne Siilaanyo u magacaabay, waxaanu yidhi; “Lacag Ururiyo oo Jeebabka lagu sito oo Niman la socdaan oo waxay doonaan iibinayaan maaha, waa kuwo la doonayo in lagu soo saaro Natiijooyin. Waxaan leeyahay Dadka arrintaa Masuulka ka noqonayoow Illaahiinna ka baqa, Allaah wuu inna arkayaa, kor waxaynu u leenahayna wuu inna maqlayaa, waxa hoose ee Uurkeenna ku jirana Allaah wuu ogyahay.”\n“Hadday sheekadiinnu tahay daba-goosigii ugu dambeeyey iyo in lacag laga macaasho Dadkaas Abaaraha ku tabaaloobay ee u baahan gargaarka oo ay qaar ka doonayaan Mashaariic oo ay qaar ka doonayaan Qandaraasyo oo ay qaar ka doonayaan Lacag ay lunsadaan, Xoolo iyo Fooqaq ay dhistaan, Illaahay baa taa idinkala xisaabtami doona. Laakiin, ma suuragalayso inay Wadaaddo iyo Siyaasiyiin intay iyagu curiyaan Barnaamij, iyaga oo aan iyagu ahayn Farsamo-yaqaanno ay daafici karaan.” Sidaa ayuu yidhi Cali-Guray oo Waraysi siiyey shalay Horn Cable TV.


Howl xasaasi ah oo saxaafadda maxalliga laga doonayo xilliyada doorashada oo maqan | Hadalsame Media\nHome Maqaallada Howl xasaasi ah oo saxaafadda maxalliga laga doonayo xilliyada doorashada oo maqan\nHowl xasaasi ah oo saxaafadda maxalliga laga doonayo xilliyada doorashada oo maqan\n(Hadalsame) 06 Okt 2021 – Xilliyada doorashada, warbaahinta dunida si madax bannaan ayey diiradda u saaraan ol’olaha socda iyaga oo sameeeya;\n1 – Doodo\n2 – Fallanqeynno\n3 – Dabagallo ka dhanna xisbiyada iyo shaqsiyaadka baratamaya\n4 – Natiijo odoros (Polling predictions)\nDabcan, waxaa jira warbaahin gaar ah oo taabacsan maamulka markaa talada haya ama mid mucaarad ah!\nSaxaafadda Soomaaliya meeshii laga rabay in ay bulshada siiyaan macluumaadkaas kore si ay ugu dhisaan xulashadooda, laba mid ayey ku dambeeyaan\n1 – AAMUSNAAN\n2 – KU DHEX MILANKA OL’OLAHA\nWaxaan su’aashan weydiiyey wariye ka tirsan mid ka mida warbaahinta Soomaaliya sababta ay u bilaabeen baahinta wararka lidka ku ah maamulka jira? (Nabad iyo Nolol!)\nWaxaan su’aashan u weydiiyey Telefishinkaas X muddo afar sano ah ma sii deyn jirin wararka iyo dhaq dhaqaaqyada siyaasadeed ee dadka dibadda ka jooga nidaamka! Balse marka aan su’aasha weydiinayo waxa uu baahinayey wax walba oo jiray!\nWaxa uu si sahlan igu sheegay in la galay xilli doorasho oo ay hadda IS BEEC GEYNAYAAN, musharax walba u furan yihiin oo ay KISTA ka qaadayaan!\nMarka warbaahintu LACAG ka dhigato YOOLKA ma noqon karto mid madax bannaan oo waxa ay ku qasban tahay in qofkaas ay KISTA ka qaaday in aysan wax liddi ku ah baahin iyo in ay waxqabadka uu sheegto run iyo beenba sii deyso! Waxa ay isugu soo uruureysaa xarun II DHEH ah!!\nKU MILANKA OL’OLAHA\nMarka laga soo tago mabda’a ah in qaab ii dheh ah lagu shaqeeyo, waxaa suurtagal ah in dhammaan wariyeyaasha mid walba uu si hoose ula shaqeeyo musharax Y, taas oo sii dileysa tayada dhacdadii ay bulshada ka sugeysay!\nArrintan waxa ay horseeday in doorasho walba cod bixiyeyaasha (Dabcan, dooradhada dadban) iyo shacabka in aysan helin macluumaad sax ah oo ay ku go’aan qaataan! Cod bixiyeyaashana JEEBKA shiishkaa saaraan, shacabkana QABIILKA!!\nPrevious article”Waxaan ka dagaallamay dalal badan balse abid ma arag wax aan u dhigo geesinnimada Soomaalida” – Askari Muqdisho ka dagaallamay oo billad geesi la siiyey\nNext articleArrin ay aad ugu dhibban yihiin dadka reer Muqdisho oo halkeedii kasii socota (Maxaa dhacay habeen hore?)


WARBIXIN: Maxaa keenay isku dhaca Al Shabaab iyo Daacish? – Mareeg.com somalia, World News and Opinion.\nWARBIXIN: Maxaa keenay isku dhaca Al Shabaab iyo Daacish?\nTuuryare 3 February 2019\nDalka Soomaaliya qeybo ka mid ah waxaa laga dareemayaa in uu ka socda loolan xoogan oo u dhaxeeya Xoogaga Ururada Al Shabaab iyo Kooxda Daacish.\nUrurada Al Shabaab iyo Daacish ayaa labadii todobaad ee ugu dambeeyay siyaabo kala duwan ugu Dagaalamay Degaano ka tirsan Gobolka Bari oo hoostaga Maamulka Puntland.\nMaamulka Puntland ayaa dhawaan yeeshay Madaxweyne cusub, kaasi oo ballan qaaday in waxyaabo badan uu ka qaban doono dhibaatooyinka ka aloosan halkaasi.\nUrurka Al Shabaab oo xiriir dhow laleh Xoogaga Al Qaacida, ayaa kordhiyay Weerarada ama beegsiga ka dhanka ah Kooxda Daacish oo haatan gacanta ku heyso qeybo ka mid ah Gobolka Bari ee Waqooyga Dalka Soomaaliya.\nSirdoonka Soomaaliya ayaa sheegay in Xoogaga Al Shabaab ay qabsadeen labo goobood oo markii hore ay maamulayeen Kooxda Daacish.\nWaxaa ay xuseen in Kooxda Daacish laga saaray Degaan lagu magacaabo Ceel Miraale oo ah bar biyood oo muhiim u aheyd.\nSidoo kale, Al Shabaab waxey hanteen Degaan kale oo lagu magacaabo Shaba boo dhanka Koonfureed uga beegan Magaalada Qandala ee Gobolka Bari.\nSirdoonka ayaa sheegay in Kooxda Daacish ay isugu tageen dhanka Buuraha, halkaasi oo la aaminsan yahay in ay ku xoogan yihiin.\nTaliyihii hore ee Sirdoonka ee Maamulka Puntland, Cabdi Xasan Xuseen, ayaa shaaciyay in Maamulka Puntland uu kor kala socda khilaafka iyo Dagaalka ka dhaxeeya labada Kooxood.\nWeerarkii Al Shabaab ee Bishii December\nXoogaga Al Shabaab ayaa bishii December weerar xoogan ku qaaday Xarun ay maamulaan Kooxda Daacish, kaasi oo ka dhashay Dagaal culus.\nXuseen ayaa tilmaamay in Al Shabaab markii hore looga guuleystay Dagaalka, balse todobaad kadib ay qabsadeen labo Degaan markii ay qaadeen Weerar kale oo jawaab ah.\nUrurka Al Shabaab ayaa Weeraradaasi kadib isku ballaariyay sidoo kale Degaan lagu magacaabo Dhadaar oo ku yaalla isla Gobolka Bari, sida uu sheegay Xuseen.\nLabada Kooxood oo si isku mid ah u canshuura Shacabka\nLabadan Kooxood kaliya ma wada Dagaalamayaan, balse waxey ku loolamayaan dhaqaalaha laga uruuriyo Ganacsatada ku dhaqan Gobolka Bari ee Waqooyga Dalka Soomaaliya, sida lagu xusay Warbixin lagu daabacay bogga VOA\nMarkii hore Ururka Al Shabaab ayaa qaadi jiray dhaqaalaha balse, hada waxaa soo baxay Kooxda Daacish oo dooneysa dhaqaalo la mid ah midka Al Shabaab in ay ka uruuriso Ganacsida ku dhaqan Degaanada Maamulka Puntland.\nDaacish oo qaadeysa talaabo la mid ah midda Al Shabaab, ayaa amaro ku soo rogtay Ganacsatada ku sugan Magaalada Muqdisho ee Caasimada Soomaaliya.\nKooxda Daacish ayaa sidoo kale in ka badan 10 ganacsade ku dishay Magaalada Muqdisho, kadib markii ay diideen in ay u hogaansamaan amaradooda.\nBalse, Xoogaga Al Shabaab ayaa caqabad soo korortay u arkay amarada Al Shabaab, taasi oo keentay in Al Shabaabku ku dhawaaqaan in ay burburin doonaan Kooxda Daacish.\nIsagoo hadlayay go’aanada Kooxda Daacish bishii December, ayaa Afhayeenka Al Shabaab, Sheekh Cali Dheere waxuu ku sifeeyay Kooxda Daacish ‘cudur’ ku soo kordhay Soomaaliya, islamarkaana uu faray Xoogaga Al Shabaab in ay beegsadeen Kooxda Daacish.\nLabadan Kooxood ayaa loo arkaa kuwa khatar ku ah xasiloonida amaanka guud ee Dalka Soomaaliya, sida lagu daabacay bogga VOA\nXuseen Sheekh Ali oo ahaa La-taliyihii hore ee Madaxweynaha Soomaaliya, Maxamed Cabdullaahi Farmaajo ayaa xaalada ee haatan ka jirta ay tahay mid ay khatar gelinyaan labadan Kooxood.\nUrurka Al Shabaab ayaa loo arkaa in ay yihiin kuwa Xoogan, balse Daacish ayaa sidoo kale dhankeeda muujineysa in aan laga adkaan karin, maadaama ay si geesinimo leh u qaadayaan Weeraro ka dhan ah Kooxda Al Shaaab.\nAl Shabaab ayaa taageero kala duwan ku leh Degaano ka tirsan Koonfurta Soomaaliya.\nBishii January, Kooxda Al Shabaab ayaa goob ay isugu yimaadeen boqolaal ruux, ku dishay 3 Ruux oo labo mid ah lagu sheegay Ajaaniib kuwaasi oo dhamaantood lagu eedeeyay in ay taageero u hayeen Kooxda Daacish.\nBalse, Daacish ayaa beeniyay wararka ku aadan in raggaasi la toogtay ay ka mid ahaayeen Ururkooda.\nWaxaa Al Shabaab sidoo kale ay toogasho ku dileen nin lagu magacaabi jiray Yahye Xaaji File, kaasi oo ku magac dheeraa Abu Zakariye, kadib markii ay ku eedeeyeen in uu ka mid ahaa Daacish.\nAbu Zakariye ayaa hore uga tirsanaa Kooxda Al Shabaab, balse markii dambe isaga baxay Ururkooda.\nShacabka oo qaati ka taagan labadan Kooxood\nLa-taliye Cali ayaa waxuu sheegay in Shacabka Soomaaliyeed ay dhibaato xoogan ku qabaan labadan Kooxood, balse uu yaran karo hadii Al Shabaab ay ka awood roonaadaan Daacish.\nDhibkan ayaa ku micneeyay in Shacabka aysan awoodin in labo Urur ay dhaqaalahooda siiyaan, maadaama intooda badan ay yihiin kuwa sabool ah oo aan waxba heysan.\nWaxaa sidoo kale dhibaato marwaliba ay Shacabku ka soo gaartaan colaada labadan Kooxooda ku dhexmareysa Degaanada Maamulka Puntland, sida uu sheegay Cali.\nMadaxda Maamulka Puntland ayaa hore u sheegay in ay mas’uuliyad ka saran tahay difaacida Shacabka.\nGobolada Dalka qaarkood waxaa Mareykanka uu ka fuliyaa Weeraro dhanka cirka oo lagu beegsado Kooxda Al Shabaab.\nArbacadii la soo dhaafay Mareykanka ayaa sheegay in 24 ka mid ahaa Al Shabaab ay ku dileen Weerar ka dhacay Degaanka Shabeley ee Gobolka Hiiraan.\nInkastoo ay socdaan duqeymaha hadana Al Shabaab waxey isku dayaan in ay muujiyaan awoodooda, ayna weeraro dhiig ku daata ay ku fuliyaan Caasimada Soomaaliya.\nKooxda Al Shabaab ayaa in ka badan 10 sanno Dagaal xoogan kula jirta Dowladda Federaalka Soomaaliya oo taageero ka hesha Ciidanka Midowga Afrika ee AMISOM iyo Dowladdaha Beesha Caalamka.\nUS says Al-Shabaab remains biggest threat in Somalia\nSomalia:Banadir Regional Administration to Enforce 2019 Task Plan


Puntland oo soo dhaweysay shirka uu Madaxweynaha ku baaqay | Dhacdo\nHome Wararka Maanta Puntland oo soo dhaweysay shirka uu Madaxweynaha ku baaqay\nPuntland oo soo dhaweysay shirka uu Madaxweynaha ku baaqay\nMaamulka Puntland ayaa soo dhaweeyay oo taageeray shirka uu Madaxweyne Maxamed Cabdullaahi Farmaajo ku baaqay maalinta Sabtida in Madaxda Dowladda Federaalka iyo kuwa Dowlad Goboleedyada ku yeeshaan Magaalada Muqdisho.\nShirka oo lagu wado in uu ka furmo Xerada Afisyooni ayaa looga hadli doonnaa hirgelinta heshiisyadii 17-kii September iyo 16-kii February.\nWar ka soo baxay Madaxtooyada Puntland ayaa lagu yiri “Dowladda Puntland waxay soo dhaweysay dadaal ay waday Beesha Caalamka oo ku saabsan, sidii loo xalin lahaa caqabadaha ku xeeran arrimaha doorashada, waxaana laysla gartay in Sabtida 03 April 2021, ay Madaxda Dowladda Federaalka Somaliya iyo Dowladaha Xubnaha Ka ah DFS isugu yimaadaan shir hordhac u noqda shirka wadatashiga arrimaha doorashada.”\n“Shirkan oo ay qaban qaabisay Beesha Caalamka ayaa ujeedkiisu yahay, si Madaxda Soomaaliyeed ay is afgarad uga gaaraan ajandaha shirka iyo sida ugu haboon, ee uu u qabsoomayo shirka wadatashiga.”\nXubnaha Golaha Ammaanka ee Qaramada Midoobey ayaa Arbacadii ku baaqay in Madaxda Soomaalida ay yeeshaan wadahadal wax ku ool ah, isla-markaana ay dalka ka qabtaan doorasho loo dhan yahay, iyadoo lagu saleynayo heshiiskii 17-kii September iyo talo soo jeedintii Guddiga Farsamada ee 16-kii bishii February ku kulmay Magaalada Baydhabo.\nPrevious articleDowladda oo diiwaangelinaysa ciidamadii Cabdirashiid Janan\nNext articleBixinta Basaboor Somaliga oo dib loo bilaabi doono 4-ta bishan


Gabdho Soomaaliyeed oo shaqaalihii ku kiciyay shirkadda Amazon (Ogoow sababta) | Hadalsame Media\nHome Arrimaha Caalamka Gabdho Soomaaliyeed oo shaqaalihii ku kiciyay shirkadda Amazon (Ogoow sababta)\nGabdho Soomaaliyeed oo shaqaalihii ku kiciyay shirkadda Amazon (Ogoow sababta)\n(Shakopee, MIN) 16 Luulyo 2019 – Muddo 3 sanadood ah Safiyo Mohamed waxay ka shaqaynaysay xarun wax lagu baakeeyo oo ay leedahay Amazon taasoo ku taalla Shakopee, Minnesota., waxayna dareentay in loogu shaqeeyay sidii robot iyada la shaqeeya.\nWaxaa laga doonayay inay soo qabato, baakadayso, iskaan mariso kaddibna kaydiso 260 sheey oo cabbir iyo cuf kasta iskugu jira saacaddiiba, kuwaasoo uu usoo dhiibey robot aan nafi ku jirin.\nSi ay haddaba robotkaa ula xusliso waxay Safiya ku khasbanaatay inay la tartanto bir aan daalayn oo dab ku shaqaysa: Waxay meesha ka saartay inay biririf qaadato, qubaysato ama xitaa iskala bixiso.\nWaxayna sidaa oo idil u yeelaysey inaysan ka dib dhicin birta la shaqaynaysa, ha yeeshee saasoo ay tahay laba jeer loo digey, taasoo ay raacday in mar la eryay. Waa 3 sano oo ciqaab ah.\nHaatan Safiyo iyo saaxiibadeeda shaqada — Hibaq Mohamed iyo Nimo Hirad — ayaa isku duwey ilaa 200 shaqaale ah oo ka mid ah dadka dulman ee ka howlgala suuqa Amazon ee Shakopee oo ay ka dhaadhiciyeen inay shaqa joojin sameeyaan 6 saacadood oo ka mid ah xilliyada ay shaqada ugu badan tahay maalintii si ay loo hagaajiyo xaaladda ay ku shaqeeyaan iyo badbaadada shaqada.\nWar uu mariyay MPR News, afhayeen u hadlay Amazon ayaa cabashada shaqaalaha ku tilmaamay mid ku dhisan “eed aan sal lahayn,” isagoo sheegay in shirkaddu ay taageerto dadka aan shaqada u qaban karin sidii loo qorsheeyay.\nPrevious article”Fadlan yaan lay TARXIILIN!” – Maxaad kala socotaa warqad catoow ah oo uu qoray Trump awoowgii si aan loo musaafurin!\nNext articleDHEGEYSO: Midowga Yurub oo caawa dooran doona haweenaydii ugu horreeysey ee qabata xilka…


Maxamed Deeq “Waa Mas’uuliyad Adag In Lagaaga Yeero Xulka Qaranka” – Goobjoog News\nDaafaca qibrada wanaagsan ee kooxda kubbadda cagta Jubaland Maxamed Cumar Cabdi ayaa sheegay in aad ugu faraxsanahay u dheelista Xulka Qaranka Soomaaliya,ka dib markii laacib Maxamed lagu soo daray liis ciyaartooy ah kuwaas oo laga soo xulay tartankii kubbadda cagta Maamul Goboleedyada iyo Gobolka Banaadir 2020 oo dhawaan lagu soo gabagabeeyay magaalada Muqdisho.\n“Marka lagaaga yeero waajibaadka Xulka Qaranka waa mas’uuliyada adag,shaqsi ahaan waxaan xooga saarayaa in aan ku da’daalo in aan kor u qaado xirfadayda in aan guulo waaweyn la gaao Qarankeeyga” ayuu Goobjoog Sports u sheegay ciyaaryahan Maxamed Deeq Cumar oo ka tirsan kooxda Jubaland.\nCiyaaryahan Maxamed Cumar Cabdi ayaa sanadihii 2016–2017 fiinalaha tartanka kubbada cagta Maamul Goboleedyada iyo Gobolka Banaadir la soo tiigsaday kooxda Jubaland,wuxuuna ka mid yahay xidigaha tayada wanaagsan ee sadexdii sano ee la qabtay tartanka Maamul Goboleedyada si weyn u soo jiitay taageerayaasha kubbadda cagta Soomaaliya.\n“Waxaan booskayaga Jubaland u baneeyay ciyaartooyda soo koraysa ee raadinaya mar in an ay ka soo muuqdaan safka kooxda Jubaland,runtii tartanka kubbadda cagta Maamul Gooleedyada iyo Gobolka Banaadir xiligan waa kan ugu xiisaha badan xiliga dalkeena” ayuu Goobjoog Sports u sheegay ciyaaryahan Maxamed Deeq Cumar.\nDhinaca kale laacib Maxamed Deeq ayaa u mahadceliyay taageerayaasha,madaxda iyo qof kasta oo kaalin geeystay horomarka iyo guulaha uu la gaaray kooxda Jubaland saddexdi xili ciyaareed ee la soo dhaafay,isagoo taas ku tilmaamay “Guul Wadareed”\n“Waxaan guul iyo horomar u rajaynaa kooxdayda Jubaland,sidoo kale waxaan u mahadcelinaynaa Xiriirka Kubbadda Cagta iyo Wasaaradda Ciyaaraha Jubaland oo saddex sano fursad ii siiyay in aan matalo Jubaland,runtii ma iloobi doono waayihii quruxda badnaa ee aan la qaatay saaxiibadayda Jubaland” ayuu hadalkiisa ku soo xeray laacib Maxamed Cumar Cabdi.\nDaawo Kabtan Maxamed Deeq Oo La Hadlay Goobjoog Sports


Baahin: Axad, Apr 24, Weriye C/fitaax C. Geedi ~ Daljir ~ Galkacyo. Munaasabad lagu maamuusay barnaamijka tallaalka carruurta ee cudurada dilaaga ah oo lagu qabtay Garowe; M/weyne Faroole oo ammaanay waxqabadaka wasaarada caafimaadka … Gen. C/samad Cali Shire oo shir wada-tashi ah la yeeshay guddiga amniga ee Bossaso, kormeerayna madaarka iyo dekedda Bossaso … Xayiraad lagu soo rogay gaadiidka u safra degaanka Majarre ee gobolka Bari; odayaasha dhaqanka oo cabasha ka soo jeediyey arrintaas … Cawke, Gudd. cusub ee gobolka Mudug oo wareejiyey xilkii agaasime ee uu hore uga hayey wasaarada waxbarashada … Warbixin guud oo ku saabsan saamaynta abaaraha ee gobollada Puntland … – Radio Daljir\nAbriil 24, 2011 12:00 b 0\n?Waa been abuur wararka sheegaya in ragga la qabtay ay ka dambeeyeen dilkii marxuun Jifi-jabsade ee Galkacyo? Max?ed Suldaan Xassan Baalle.


Maya, iPhone 13 kuma muujiyo boqolkiiba batteriga baarka xaaladda | Wararka IPhone\nDhowr saacadood ka hor bilawga soo bandhigidda moodooyinka cusub ee iPhone 13, iPad iyo Apple Watch Sawir ku baahay shabakadda oo aad ku arki karto iPhone leh boqolkiiba batteriga oo ku xigta darajada, baarka xaaladda.\nUgu dambayntii wax waliba waxay u muuqdaan inay yihiin daadad been abuur ah, ugu yaraan si toos ah aaladda. Dhammaan Shaashadaha shaashadda ee aan ka arki karno iPhone 13 iyo kan cusub ee iPhone 13 Pro wali ma muujinayaan boqolkiiba batteriga iyon midigta sare, oo tilmaamaysa in aysan sidaas ahaan doonin\nIsticmaalaha ku jira dejinta qaabeynta ma ku dari karaa macluumaadkan batteriga baarka xaaladda? Hagaag, tan hadda ma naqaanno laakiin waxa u muuqda inay caddahay ayaa ah in Xcode 13 simulator-ka cusub ee iPhone 13 Pro Max uu leeyahay meel ballaadhan oo lagu muujiyo macluumaadka daboolista iyo baararka Wi-Fi. Hadda, kuwa rajaynayay inay arkaan macluumaadka batteriga boqolkiiba inta aan ku tuurin shukumaan weli, waxay noqon kartaa in ikhtiyaar lagu daro qaabeynta u oggolaanaysa in la soo bandhigo.\nHadda, waxa aan caddaynaynaa waa ikhtiyaarka lagu dari karo ama la tirtiri karo macluumaadkan (boqolkiiba batteriga) on iPhones aan lahayn darajo, waa la heli karaa, sidaa darteed kuwa doonaya inay arkaan macluumaadkaan waa inaysan lumin rajada. Wax ka yar hal usbuuc waxaan ka takhalusi doonaa shakiga marka dib -u -eegista ugu horreysa ee iPhone 13 -ka cusub ay bilaabato in la arko, hubaal qaar ka mid ah waxaan ku arki doonnaa inay suurtogal tahay in lagu daro macluumaadkan baarka xaaladda.\nWadada buuxda ee maqaalka: Wararka IPhone » Terminalka IPhone » iPhone 13 » Maya, iPhone 13 kuma muujiyo boqolkiiba batteriga baarka xaaladda


WARBIXIN: 10-ka Xiddig Ee Ugu Qiimaha Badan Yurub Oo La Soo Saaray, Neymar Oo Hogaaminaya & Coutinho Oo Laga Dhex Waayay – Kooxda.com\nHome 2018 January France, Ingiriiska, Italy, Jarmalka, Spain, Wararka Maanta, Warbixinada Ugu Xiisaha Badan, Warbixino WARBIXIN: 10-ka Xiddig Ee Ugu Qiimaha Badan Yurub Oo La Soo Saaray, Neymar Oo Hogaaminaya & Coutinho Oo Laga Dhex Waayay\nWARBIXIN: 10-ka Xiddig Ee Ugu Qiimaha Badan Yurub Oo La Soo Saaray, Neymar Oo Hogaaminaya & Coutinho Oo Laga Dhex Waayay\nPhilippe Coutinho ayaa dhamaystiray ku biiristiisa Barcelona isaga oo 145 milyan kaga soo biiray kooxda Liverpool laakiin wali kamuu soo muuqaan xiddigaha ugu qiimaha badan yurub.\nSida laga soo xigtay xogta CIES Football Observatory, Xiddiga cusub ee Barcelona waxa uu ku soo baxay kaliya 16aad, waxaana lagu qiimeeyay £ 109m.\nTaasi waxay ka dhigan tahay, iyadoo ku saleysan arimo sida da,da, Kulamada uu safto xulka qarankiisa iyo waliba kulamada Barcelona in ay ku bixin doonto lacag dhan 36 milyan oo euro.\nWaxa sidoo kale ka baxsan 10-ka xiddig ee ugu sareeya xiddigo waaweyn oo ay ka mid yihiin xiddigaha Mohamed Salah, Leroy Sane, Luis Suarez iyo Raheem Sterling.\nLaakiin yaa ku soo baxay 10-ka xiddig ee ugu qiimaha badan yurub?\nKaalinta ugu horaysa waxa si la yaab leh ugu soo baxay xiddiga kooxda PSG ee Neymar kaas oo lagu qiimeeyay 189 waxana uu xagaagii xiddiga ugu qaalisan ugu soo biiray PSG isaga oo 198 milyan kaga tagay Barcelona.\nWaxa xiddiga reer Brazil ku xiga xiddigii hore ee ay isku kooxda ahaayeen ee Lionel Messi kaas oo u qalma ama lagu qiimeeyay 179 milyan isaga oo dirqi uga kor maray xiddiga kooxda Tottenham ee Harry Kane.\nXiddiga reer England ayaa fadhiya kaalinta 3-aad waxana lagu qiimeeyay 172 milyan euro halka xiddiga ay isku kooxda yihiin ee Dele Alli fadhiyo kaalinta 6-aad isaga oo lagu qiimeeyay 152 milyan.\nXiddiga kooxda PSG ee Kylian Mbappe ayaa lagu qiimeeyay 170 halka Paulo Dybala lagu qiieeyay 155 milyan.\nXiddiga kooxda Man city ee Kevin De Bruyne oo fadhiya kaalinta 7-aad ayaa lagu qiimeeyay 149 sida ay wabixintu sheegayso.\nXiddiga kooxda Man United ee Rome Lukaku oo xagaagii Red Devils ugu biiray lacag dhan 75 milyan euro ayaa isagu ka soo buuxqday.\nXiddiga reer Belgu ayaa lagu qiimeeyay 146 milyan isaga oo ka horeeya xiddiga reer France ee Antoine Griezmann oo lagu qiimeeyay 133m isaga oo fadhiya kaalinta 9-aad.\nXiddiga ay Lukaku isku kooxda yihiin ee Paul Pogba oo 18 bilood ka lagu soo iibsaday 89 ayaa haatan lagu qiimeeyaa 131 sida ay xogtu sheegtay


Sannadguuradii 12aad ee ee kasoo wareegtay xasuuqii ka dhacay Dugsigii Sare ee Maxamuud Axmed Cali\nMaanta oo ku beegan 10-ka Febaraayo ee sannadkan 2003, beesha Nuux Maxamuud meel kasta oo ay joogaanba, waxay si murugo iyo tiiraanyo leh u xusayaan sannadguuradii 12aad ee kasoo wareegtay xasuuqii 86 qofood oo dhamaantood ka tirsanaa beesha Nuux Maxamuud. Dadkaas waxaa si gardarro ah loogu gumaaday Dugsigii Sare ee Maxamuud Axmed Cali oo ku yiil degmada Kaaraan ee magaalada Muqdishu taariikhdu markay ahayd Feb. 10, 1991. Maalintaas iyada ah ciidamo hubeysan oo daacad u ah maamulkii Cali Mahdi ee lagu soo dhisay dalka Jabuuti, ayaa si bani’aaddanimada ka baxsan u xasuuqay dadkaas. Sababta shacabkaas aan waxba galabsan loo xasuuqayna waxay ahayd cadowtannimo qabiil oo xilligaas si gaar ah loola beegsaday guud ahaan beelaha ku abtirsada Daarood.\nShacabkaan la xasuuqay waxay ahaayeen dad kasoo qaxay dagaalladii ka socday magaalada Xamar ee lagu riday dowladdii Maxamed Siyaad Barre. Waxayna saarnaayeen gaari xamuul ah oo ay ku qaxayeen, kadibna waxaa xoog ku qabsaday maleeshiyo hubeysan iyaga oo maraya tuulo la yiraahdo Mubaarak oo u dhaw degmada Afgooye. Waxaana si qasab ah loogu celiyay magaalada Muqdisho oo ah goobtii ay hore uga soo barakaceen.\nMarkii Muqdisho lagu celiyay, waxaa loo gacan geliyay ciidamo nacayb gaar ah u qabay oo ay ood-wadaag yihiin beesha Nuux Maxamuud. Isla markiina, guddi si gaar ah loo xulay ayaa ku shiray Hotel Towfiiq, waxayna ansixiyeen in la xasuuqo dhammaantood iyaga oo aan waxba galabsan, danbina lagu soo oogin.\nWax yar ka dib, marki la fuliyay xasuuqa dadkaas, Cali Mahdi ayaa wareysiyo kala duwan ku sheegay in ilaa 50 qofood oo ka tirsan Jabhaddii USC la dilay kadib marki looga shikiyay in ay abuurayaan amni darro carqalad ku ah USC. Hadalkaas waxaa laga sheegay Idaacadda ku hadasha codka maamulkiisa, wuxuuna ahaa marin-habaabin loola jeeday in lagu baabi’iyo dambiyada dagaal ee la fuliyay. Shacabkan la xasuuqay waxay ahaayeen dad ku abtirsada beesha Nuux Maxamuud waxayna bah-wadaag yihiin qabiilka Majeerteen kamana mid ahayn jabhaddii USC. Sidoo kale ma ahayn dad hubeysan. Dadkan la xasuuqay waxay isugu jireen arday, ganacsato iyo culumaa’udiin, da'dooduna waxay u dhexeysay (8 jir ilaa 65 jir). Cali Mahdi wuxuu wareysigiisa ku sheegay in tirada dadka la laayay ay ahayd ilaa 50 qofood balse tirada runta ah waxay dhamayd lix iyo siddeetan (86) qofood. Bayaanka idaacadda laga sheegay wuxuu muujinayaa ujeeddadiisa oo ahayd in uu daboolo ama qariyo falalka bani’aadannimada ka baxsan ee maamulkiisu ku kacay.\nXuskan sannadguurada 12-aad ee xasuuqii ka dhacay Dugsigii Sare ee Maxamuud Axmed Cali, oo ah mid aan ka baa’bi doonin xuxuusta dadka Soomaaliyeed ee nabadda jecel, gaar ahaan beesha Nuux Maxamuud, waxuu kamid yahay dhacdooyinka murugada leh ee ka dhacay dalka Soomaaliya 12-kii sano ee ugu dambeeyay. Haddaba, waxaan ugu baaqaynaa dhamaan ummadda Soomaaliyeed iyo hey'addaha aan dowliga ahayn ee u dooda xuquuqda aadanaha, in ay xil iska saaraan sidii looga hortagi lahaa xad-gudubyada ka dhanka ah bini’aadannimada loona aqoonsado kuwa ka dambeeya dambiilayaal-dagaal. Sidoo kale waxaan u soo jeedineynaa dhammaan Ururada Bulshada oo ay saxaafadda Soomaaliyeed qayb ka tahay in la hor mariyo ololaha wacyi galineed ee ku wajahan nabadda iyo dhowridda xuquuqda aadanaha, si loo abuuro jawi nabadeed oo saamaxaya in dadka Soomaaliyeed ay ku wada noolaadaan si nabad ah oo cadaalad iyo sinaan ku dhisan, loogana digo kuwa geysanaya xadgudubyada ka baxsan Xuquuqda Aadanaha ee dhacaya goor walba.\nGolaha Wada Tashiga ee beesha NM


Xoghayaha Guud ee QM iyo Guddoomiyaha Midowga Afrika oo ugu baaqay siyaasiyiinta wadahadal | allsanaag\nXoghayaha Guud ee QM iyo Guddoomiyaha Midowga Afrika oo ugu baaqay siyaasiyiinta wadahadal\nGuddoomiyaha Guddiga Midowga Afrika, Moussa Faki Mahamat iyo Xoghayaha Guud ee Qaramada Midoobay António Guterres, ayaa qoraal ay si wadajir ah u soo saareen waxa ay ugaga hadleen arrimaha siyaasada dalka iyagoo ku baaqay in siyaasiyinta ay wadahadal ka yeesheen khilaafka arrimaha doorashooyinka.\n“Waxaan ku amaanaynaa shacabka iyo hoggaamiyeyaasha Soomaaliya horumarka ay ku tallaabsatay sannadihii la soo dhaafay dhinaca xasilinta dalka, Guulihii adkaa ee la soo hoyiyay ayaa markhaati u ah sida adag ee dadka Soomaaliyeed ay ugu go’antahay nabad iyo barwaaqo waarta, tobannaan sano oo xasilooni darro ah.”\nQoraalka ayaa sidoo kale loogu baaqay siyaasiyiinta soomaaliyeed sidii looga hadli lahaa arrimaha doorashooyinka.\n“Gudoomiyaha iyo xoghayaha guud waxay ugu baaqayaan hogaamiyaasha soomaalida inay dib u bilaabaan wada hadalada kuna shaqeeyaan niyad sami si looga gudbo caqabadaha siyaasadeed ee ugu dambeeya ee doorashooyinka loo dhanyahay sida ugu dhaqsaha badan uguna ixtiraamaan heshiiskii ay wada gaareen 17kii Sebtember 2020.”\nGuddoomiyaha iyo Xoghayaha guud waxay mar kale ku celinayaan sida ay uga go’an tahay inay sii wadaan taageerada ay siinayaan dowladda iyo dadka Soomaaliyeed ee ku wajahan tubta nabadda iyo barwaaqada.\n← 8 Most Amazing Mega Projects in Ethiopia Rooble oo shacabka Soomaaliyeed uga digay khatarta cudurka COVID-19 →